ກຸ່ມຈີ 20 ອັດກອງປະຊຸມ
ທ່ານໂອບາມາວ່າ ພວກຜູ້ນຳຂອງກຸ່ມຈີ 20 ໄດ້ສ້າງຄວາມກ້າວໜ້າ ໃນການເຈລະຈາຫາລື
ປະທານາທິບໍດີສະຫະລັດທ່ານບາຣັກ ໂອບາມາກ່າວວ່າ ພວກຜູ້ນຳຂອງກຸ່ມຈີ 20 ໄດ້ຕົກລົງທີ່ຈະສືບຕໍ່ເຮັດໃຫ້ ໂລກກ້າວໄປສູ່ ການມີເສດຖະກິດເຕີບໂຕ ແບບຍືນຍົງ ແລະມີຄວາມກໍ້າເກິ່ງເຖິງແມ່ນຍັງມີວຽກການອີກຈຳນວນ ນຶ່ງທີ່ຕ້ອງດຳເນີນເພື່ອແກ້ໄຂຂໍ້ຍັດແຍ້ງໃນເລື່ອງການຄ້າ ແລະບັນຫາເງິນຕາ ທ່ານໂອບາມາໄດ້ກ່າວເຖິງຄວາມກ້າວໜ້າຢ່າງແທ້ຈິງໃນ ຕອນທ້າຍຂອງກອງປະຊຸມເປັນເວລາ 2 ມື້ຂອງພວກຜູ້ ນຳກຸ່ມຈີ 20 ຫຼື 20 ປະເທດທີ່ມີເສດຖະກິດໃຫຍ່ສຸດໃນ ໂລກ ຢູ່ທີ່ກຸງໂຊລ ຖະແຫຼງການຮ່ວມສະບັບນຶ່ງ ທີ່ນຳອອກເຜີຍ ແຜ່ໂດຍພວກຜູ້ນຳຂອງ ກຸ່ມຈີ 20 ໃນວັນສຸກມື້ນີ້ເວົ້າວ່າ ພວກຕົນໄດ້ຕົກລົງກັນທີ່ຈະຫຼີກເວັ້ນຈາກການແຂ່ງຂັນໃນ ການຫຼຸດຄ່າເງິນຕາ ແລະກ້າວໄປສູ່ການຕັ້ງອັດຕາແລກປ່ຽນ ອີງຕາມການກຳນົດຂອງຕະ ຫຼາດ ພວກຜູ້ນຳຂອງປະເທດຕ່າງໆແລະຜູ້ຊ່ອຍຂອງພວກທ່ານໄດ້ດຳເນີນງານໂດຍໄດ້ບັນລຸການ ຕົກລົງກັນໃນການໃຊ້ພາສາ ທີ່ມີການຜ່ອນສັ້ນຜ່ອນຍາວ ທ່າມກາງການຂັດແຍ້ງລະຫວ່າງ ສະຫະລັດກັບຈີນກ່ຽວກັບນະໂຍບາຍການເງິນຂອງປັກກິ່ງ ທ່ານໂອບາມາກ່າວຕໍ່ພວກນັກຂ່າວວ່າ ເງິນຢວນ ຊຶ່ງເປັນເງິນຕາຂອງຈີນນັ້ນຍັງສືບຕໍ່ມີຄ່າ ຕໍ່າກວ່າສະພາບຄວາມເປັນຈິງ ທີ່ພາໃຫ້ສະຫະລັດແລະຄູ່ການຄ້າ ອື່ນໆບໍ່ພໍໃຈ ທ່ານເວົ້າ ວ່າມັນເປັນເລື່ອງສຳຄັນສຳລັບປັກກິ່ງທີ່ຈະຄ່ອຍໆປ່ອຍໃຫ້ຕະຫຼາດເປັນຜູ້ກຳນົດຄ່າເງິນຕາ ຂອງຕົນ ຖະແຫຼງການຂອງກຸ່ມຈີ 20 ບໍ່ ໄດ້ກ່າວເຖິງການເອົາທ່າທີແບບຈະແຈ້ງກ່ຽວກັບເລື່ອງເງິນ ຢວນຂອງຈີນ